Lääne maailmas on
südame- ja veresoonkonna haigused peamiseks surma põhjustajaks.
Tegelikult pole need haigused muud
kui hambutu paberist tiiger, mida ei peaks üldse olemas olema.
Ja kui see haigus on olemas, siis ei peaks see kunagi süvenema.
Need haigused tulevad valest toitumisest.
Minu lugu algab 70-date lõpust, 80-date algusest,
kui ma olin Clevelandi kliiniku rinnavähi töörühma esimees.
Mulle tegi tuska, et kui paljusid naisi ma ka ei opereerinud,
ei suutnud ma midagi ära teha järgmise ohvri heaks.
See pani mind üleilmseid teadustöid uurima.
Rabavaks leiuks oli rinnavähi esinemissagedus Keenias,
seda oli 30-40 korda vähem kui USA-s.
Ja vaadates 1950-date aastate
Jaapani maapiirkondade näitajaid,
siis seal rinnavähki peaaegu polnudki.
Ja ometi, kui need jaapani naised USA-sse migreerusid,
siis teisel-kolmandal põlvkonnal esines rinnavähki sama tihti,
kui nende valgetel sookaaslastel.
Aga veelgi silmatorkavamad olid eesnäärmevähi andmed.
Kui palju lahkamisel tõestatud eesnäärmevähi surmasid
kogu Jaapanis 1958. aastal oli?
Kaheksateist.
See on minu jaoks kõige peadpööritavam haiguste statistika number.
Siis ma otsustasin,
et mu luud-kondid pudenevad enne põrmuks,
kui ma leian vastused toitumise ja vähi vaheliste seoste kohta.
Ja nii otsustasin ma tegeleda südame- ja veresoonkonna haigustega,
mis tapavad lääne ühiskonnas kõige enam inimesi.
Ülemaailmseid teadustöid uurides oli rabav leida,
et mitmes kultuuriruumis,
tänu päritolule ja traditsioonidele,
südame- ja veresoonkonna haiguseid polnud.
Nad sõid taimset toitu.
Ma naasin selle infoga Clevelandi.
Me otsustasime naisega aastaks taimetoidule üle minna.
Siis ma küsisin kardioloogiast,
kas nad võiksid mulle umbes 24 patsienti anda,
seda oli just nii palju, et ma oleksin saanud ka edaspidi operatsioone teha.
Need 24 patsienti, kes mulle anti,
neid nimetas mu kadunud nääl ringi kõndivateks surnuteks.
Aga nad olid väga koostööaltid
ja umbes
15 kuud peale kava algust
olid meil rabavad tulemused.
Ma ravisin 52-aastast härrat, kel lisaks südamehaigusele
oli paremas reies osaliselt sulgunud arter.
Ta rääkis mulle,
et ta pidi valu tõttu sääremarjas viis korda peatuma,
piki koridori mu kabineti poole tulles,
valu, mille põhjustas sulgunud arter.
Ma saatsin ta veresoonte uuringule
ja saime teada, kuidas veri ta jäsemetes voolas.
Ma olin nii ta südamele keskendud, et unustasin ta jala ära.
Kaheksa kuud hiljem ta ütles: "Dr Esselstyn, kas te mäletate,
kui ma algul Teie juurde tulin,
siis tuli mul koridoris viis korda peatuda ja puhata?
Viimase kuuga peatusin neli korda, siis kolm, kaks ja üks.
Nüüd ma enam ei peatu,
valu on läinud."
"Don, mine uuesti veresoonte uuringule."
Ma arvan, et siin on näha vahet vere liikumises,
siis kui ta alles minu juurde tuli ja kaheksa kuud hiljem.
Vere vool oli suurenenud pea kaks korda.
Asja tegi põnevaks see,
et me olime teadusliku tõestuseni jõudnud.
Ja see toimus aasta enne statiinide leiutamist.
See oli väga tähtis, sest see näitas,
et me saame toitumise abil selle haiguse peatada ja välja ravida.
Varsti nägime sama tulemust ka südames.
See on 54-aastane turvamees,
meie angiograafia labor
kirjeldas seda 30%-lise paranemisena.
Aga meie tähelepanu pälvis üks meie kliiniku kirurg,
kel hakkas 1996. aastal 44-aasta vanuselt rinnus pistma.
Tal ei olnud ei kõrget vererõhku ega suhkruhaigust,
tal ei olnud pärilikke haigusi ega olnud ta ülekaaluline.
Arstid vaatasid ta 1996. aasta oktoobris läbi
ja tal ei leitud mitte midagi viga olevat.
Kolm nädalat hiljem, peale oma operatsioone,
istus ta maha, et panna kirja operatsioonijärgsed raviskeemid,
kui teda tabas lõikav peavalu,
millele järgnes tunne nagu oleks tal elevant rinnal rõhumas,
valusööstud õlas ja piki kätt allapoole.
Joe sai südamerabanduse.
Ta viidi kiiresti EMO-sse, hakati kateetrit panema,
ta süda peatus, teda elustati ja viimaks pandi kateeter.
Siis saadeti ta palatisse
ja lasti kolm päeva hiljem koju, aga ta oli väga masendud.
Miks?
Sest leiti, et tema südame eesosas oleva vasaku pärgarteri
alumine kolmandik oli auklik ja põletikus,
liiga suur ala, et stente panna
ja liiga kaugel all, et lisaveresooni paigaldada.
Ta oli selle tõttu väga masendunud.
Paar nädalat peale südamerabandust, kutsusime mina ja mu naine Ann
ta koos naisega külla õhtusöögile.
"Joe, sa sööd tavalist lääne toitu,
seega on sul tüüpiline lääne haigus.
Meil on 10 aasta jagu uurimustulemusi,
mis sa arvad kui hakkad äkki taimetoitlaseks?"
"Okey Ess, ma proovin, midagi paremat mulle ei pakutud."
Temast sai taimse toitumise musternäidis.
Nii möödus 30 kuud ja talle tehti uus veresoonte uuring.
Meie kabinette eraldab kolm ruumi.
Ma läksin tema kabinetti
sel päeval, mil teadsin,
et talle tehti hommikul uus uuring.
Ma astusin ta kabinetti sisse,
ta istus oma laua taga.
"Ma kuulsin, et sa käisid täna hommikul uuesti veresoonte uuringul.
Kuidas sul läks?"
Ta tõusis püsti ja tuli mind kallistama.
"Ma arvan, et meil läheb päris hästi."
"Kas ma võiksin tulemusi vaadata?"
"Jah!"
Oli rabav ja põnev näha, mis võib juhtuda,
kui sa annad kehale võimaluse.
Keha tervenemisvõime on uskumatu.
Räägime nüüd natuke sellest, kuidas arterid kahjustuvad,
mis seal valesti läheb.
Paremal on tugevasti vigastatud arter.
Sa tõenäoliselt arvad, et see põhjustab rabanduse.
Ei, see põhjustab ainult 10% südamerabandustest,
aga kindlasti põhjustab see rinnus valu ja võtab võhmale.
Ma tahan, et sa pööraksid tähelepanu vasemale,
selle arteri sisemusele,
seal on võluvaip, väga õhuke,
tume, ühe rakukihi paksune.
Kõik asjatundjad nõustuvad, et seal saab see haigus alguse.
Selleks võluvaibaks on endoteel.
Ja endoteel toodab imelist molekuli,
selleks on gaas — lämmastikoksiid.
Lämmastikoksiid toimib imeliselt mitmel viisil.
Tänu lämmastikoksiidile voolab me veri takistusteta
nagu teflon, mitte nagu takjas.
Teiseks on lämmastikoksiid kõige tugevam veresoonte laiendaja.
Trepist üles ronides su südamearterid laienevad,
nagu ka arterid jalgades.
Lämmastikoksiid surub maha arteri seina põletiku,
kaitseb sind kõrge vererõhu eest
ja kõige tähtsam, suures koguses lämmastikoksiidi
ei lase veresoone valendikul aheneda ega lupjuda.
Kuidas 90% südamerabandustest tekib?
Siin näed, et arter on jagatud.
Vasakul, esimesel pildil on näha,
et kui sa sööd juustuburgerit,
pitsat, jäätisekokteili, siis su veri muulub kleepjaks.
Kleepjaks muutuvad ka su endoteelrakud
ning LDL kolesterool
ja siis läheb LDL, kahjulik kolesterool,
endoteeli alla,
kus ta tekitab põletikukolde.
See põletikukolle hakkab tootma põletikuensüüme,
mis pikkamisi kulutavad läbi naastu katva õrna kihi.
See muutub üha õhemaks, kuni on lõpuks õrn nagu ämblikuvõrk
ja siis naast puruneb voolava vere surve all
ning nüüd on meil naastu sisu verd reostamas,
trombotsüüdid aktiveeruvad ja panevad vere hüübima.
Nii saavadki alguse naast ja tromboos,
mis on iseennast taastootvad.
Nii ongi arter mõne minutiga sulgunud
ning allavoolu jääv südamelihas jääb hapniku ja toitaineteta
ja hakkab surema.
See on südamerabandus.
Aga selles pildiseerias on midagi väga põnevat.
Kui ma suudan sind veenda, et sul tuleb ainult
oma toitumist muuta,
et su kehakeemia muutuks selliseks,
et ta ei vigasta ega kuluta naastu katvat kihti,
vaid hoopis kahandab naastu
ning tugevdab naastu katvat kihti.
Kuidas seda siis teha?
See on väga lihtne, väldi toite, mis endoteeli kahjustavad.
Mis toidud need on?
Isegi puhas neitsi oliiviõli, maisi- ja sojaõli,
safloor-, päevalille-, kookos-, palmiõli, piimatooted.
Kõik, kellel on ema või nägu: liha,kala.
(Naer)
Liha, kala, kana, kalkun, aga ka kohvis olev kofeiin ja fruktoos.
Hästi, aga mida siis süüa?
(Naer)
(Aplaus)
Kõiki suurepäraseid täistereviljatooteid, leiba ja pastat.
101 erinevat kaun- ja köögivilja,
punaseid, kollaseid ja rohelisi lehtköögivilju, puuvilju.
Eriti kasulikud on rohelised lehtköögiviljad,
need on nagu vesi tulele.
Millised rohelised lehtköögiviljad?
Hiina lehtnaeris, lehtkapsad, peedilehed, sinepilehed,
rooskapsad, brokoli, lillkapsas, koriander,
petersell, spinat, rukola, ma olen hingetu.
(Aplaus)
Aga pea meeles, õlita!
(Naer)
Traditsioonilises kardioloogias,
kõigi oma protseduuride ja kõrge hinnaga,
on suremus ja haigestumine suur, ning kahjuks ei ravi see haigust välja.
Ja selle maksumusega pole võimalik sammu pidada.
Aga taimse toitumisega põhjust ravides
ei surda ega jääda haigeks.
Ja mis aja möödudes saab? Tulu üha tõuseb.
Keegi ei karda südamerabandust rohkem,
kui inimene, kel see on juba olnud.
Kui hea tunde see tekitab haiges ja ta perekonnas,
kui nad taipavad,
et haigusest vabanemine on nende endi kätes,
kuigi enne püüdis haigus neist lahti saada.
Ja lõpuks tahan ma teile öelda,
et need andmed pole ainult varasema uurimuse põhjal,
vaid me avaldame peagi uue, 200 inimese uurimuse tulemused.
Meie meetodit järgitakse 91% juhtudest,
sest me viime läbi ühekordse intensiivse 5-tunnise nõustamisseminari.
See on sama pikk aeg, kui südameoperatsiooniks kuluks,
aga minu patsiendid on ärkvel.
(Naer)
Kuidas meil siis läheb?
Kui me vaatame vertikaaltelge,
siis näeme siin
kolme erineva tuntud kardioloogia uurimisrühma leidude keskmist.
Nelja aasta jooksul on keskmiselt
20%-l taas südamerike.
Meie katse, nimega Ravime põhjust, puhul
on see 0,5%, mis tähendab, et vahe on umbes 40 kordne.
Kokkuvõttes on nii põnev vaadata,
mis toimub, kui sa ravid haiguse põhjust.
Tulemused on kiired,
jõulised ja jäävad.
On ülekohtune selle ravimeetodi,
mis aitab meil tervelt elada,
väge varjata nende eest, kes peaksid kunagi
südame-veresoonkonna tõppe haigestuma.
Aitäh.
(Aplaus)